
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1322 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χωροθέτηση - Παραχώρηση Ξενοδοχειακού Λιμένα 
μπροστά από τις ξενοδοχειακές εγκαταστάσεις 
«ΜΙΡΑΜΠΕΛΛΟ Α.Ε», στον Άγιο Νικόλαο Ν. Λασι- 

θίου Κρήτης. 1 

Έγκριση σύναψης σύμβασης μίσθωσης έργου για ένα 

έτος στο Δήμο Μελιβοίας. 2 

Έγκριση σύναψης σύμβασης μίσθωσης έργου για ένα 

έτος στο Δήμο Κοιλάδας. 3 

Έγκριση σύναψης σύμβασης μίσθωσης έργου για ένα 
έτος στο ΚΑΠΗ Ραψάνης Δήμου Κάτω Ολύμπου.. 4 
Έγκριση σύναψης σύμβασης μίσθωσης έργου για ένα 
έτος στον Οργανισμό Παιδικών Σταθμών Δ. Φαρ¬ 
σάλων. 5 

Έγκριση σύναψης σύμβασης μίσθωσης έργου για ένα 
έτος στη Δημοτική Μουσική Σχολή Φαρσάλων.. 6 
Έγκριση σύναψης σύμβασης μίσθωσης έργου για ένα 
έτος στον Πολιτιστικό Οργανισμό Δ. Φαρσάλων.. 7 
Έγκριση σύναψης σύμβασης μίσθωσης έργου για ένα 
έτος στο Δημοτικό Παιδικό Σταθμό Αγιάς. 8 


ΑΠΟΦΑΣΕΙ Σ 

Αριθμ. 9950 (1) 


Χωροθέτηση - Παραχώρηση Ξενοδοχειακού Λιμένα 
μπροστά από τις ξενοδοχειακές εγκαταστάσεις 
«ΜΙΡΑΜΠΕΛΛΟ Α.Ε», στον Άγιο Νικόλαο Ν. Λασιθί- 
ου Κρήτης. 

Η ΥΠΟΥΡΓΟΣ ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη : 

1. Τις διατάξεις του ν.3270/2004 (ΦΕΚ ΑΊ87) «Αρμο¬ 
διότητες του Υπουργείου Τουριστικής Ανάπτυξης και 
θέματα τουρισμού». 

2. Τις διατάξεις του άρθρ. 34 του ν.2160/1993 όπως 
αντικαταστάθηκε με τις διατάξεις της παρ.7 άρθ.27 
ν.2636/1998 και συμπληρώθηκε με τις διατάξεις της 
παρ.2 του άρθρου 19 του ν.3049/2002. 

3. Τις διατάξεις του π.δ. 149/19.8.2005 (ΦΕΚ Ά211) περί 
Οργανισμού του Υπουργείου Τουριστικής Ανάπτυξης. 

4. Τις διατάξεις του π.δ. 33/2006 (ΦΕΚ Α'35) «Διορισμός 
μελών της Κυβέρνησης και Υφυπουργών». 

5. Την υπ’ αριθμ. 2864/3.3.2006 (ΦΕΚ Γ'65 και Γ'79) κοινή 
απόφαση του Πρωθυπουργού και Υπουργού Τουριστι- 

κής Ανάπτυξης περί διορισμού Γενικού Γραμματέα του 
Υπουργείου Τουριστικής Ανάπτυξης. 

6. Την με υπ’ αριθμ. 10165/29.11.2004 υπουργική απόφα¬ 
ση περί συγκρότησης Επιτροπής Τουριστικών Λιμένων 
του Υπουργείου Τουριστικής Ανάπτυξης, όπως τροπο¬ 
ποιήθηκε και ισχύει. 

7. Τα υπ’ αριθμ. 956/8.3.2005, 1039/8.7.2005 και 1089/ 
20.9.2005 έγγραφα σχετικά με το αίτημα χωροθέτησης 
ξενοδοχειακού λιμένα έμπροσθεν του Ξενοδοχείου «Μι- 
ραμπέλλο» από την εταιρεία Μιραμπέλλο Α.Ε 

8. Την υπ’ αριθμ. (ΦΕΚ 238/Δ/16.12.1969) απόφαση περί 
καθορισμού ορίων αιγιαλού και παραλίας. 

9. Τις υπ’ αριθμ. 2652/18.12.1972, 2785/10.4.1985 και 
3375/1.6.1977 αποφάσεις Νομάρχη Λασιθίου περί κατα¬ 
σκευής λιμενικών έργων. 

10. Τα υπ’ αριθμ. 003825 και 003826 σήματα λειτουργί¬ 
ας Ε.Ο.Τ. των ξενοδοχειακών καταλυμάτων ΜΙΡΑΜΠΕΛΟ 
ΒΙΛΛΑΤΖ ΚΑΙ ΜΙΡΑΜΠΕΛΟ αντίστοιχα. 

11. Το υπ’ αριθμ. Φ4/3-3/1475/30.3.2006 έγγραφο της 
Εφορείας Εναλίων Αρχαιοτήτων του ΥΠΠΟ. 

12. Το υπ’ αριθμ. 01111/Φ22/4.5.2006 έγγραφο της ΚΔ 
Εφορείας Προϊστορικών και Κλασικών Αρχαιοτήτων του 
ΥΠΠΟ. 

13. Το υπ’ αριθμ. 542/216/06/8703/16.2.2006 έγγραφο 
Υπουργείου Εθνικής Άμυνας/Γενικό Επιτελείο Ναυτι- 
κού/Δ/νση Α2/Τμημα Ιε. 

14. Το υπ’ αριθμ. Φ.919.32792/2/06/277/3.3.2006 έγγραφο 
της Υπηρεσίας Φάρων του Π.Ν. 

15. Το με υπ’ αριθμ. 811/05/06/9.2.2006 έγγραφο ΥΕΝ/ 
Γ ενικής Γ ραμματείας Λιμένων και Λιμενικής Πολιτικής/ 
Δ/νση Λιμενικής Πολιτικής. 

16. Το με υπ’ αριθμ. 185/14.6.2006 Πρακτικό της Επι¬ 
τροπής Τουριστικών Λιμένων του Υπ. Τουριστικής Ανά¬ 
πτυξης, σύμφωνα με το οποίο, οι εκπρόσωποι ΥΠΠΟ, 
ΥΠΕΧΩΔΕ, ΥΕΝ, ΥΕΘΑ/ΓΕΝ, ΥΠ.ΟΙΚ., ΥΠ.ΤΟΥΡ.ΑΝ., Ε.Ο.Τ. 
ομόφωνα γνωμοδότησαν θετικά για την χωροθέτηση 
του ξενοδοχειακού λιμένα μπροστά από τις ξενοδοχει¬ 
ακές εγκαταστάσεις του «Μιραμπέλλο Α.Ε.» στον Άγιο 
Νικόλαο Ν. Λασιθίου. 

17. Το γεγονός ότι από τις διατάξεις της παρούσας 
δεν προκαλείται δαπάνη εις βάρος του Κρατικού Προ¬ 
ϋπολογισμού, αποφασίζουμε: 

1. Εγκρίνουμε, σύμφωνα με τις διατάξεις του άρθρου 
35 του ν.2160/1993 και την υποβληθείσα μελέτη, τη χω¬ 
ροθέτηση του ξενοδοχειακού λιμένα μπροστά από τις 
ξενοδοχειακές εγκαταστάσεις του «Μιραμπέλλο Α.Ε.», 

στον Άγιο Νικόλαο Ν. Λασιθίου, σύμφωνα με το επι- 
συναπτόμενο τοπογραφικό διάγραμμα και την τεχνική 
περιγραφή που αποτελεί αναπόσπαστο μέρος της πα¬ 
ρούσας. 

Φορέας διαχείρισης είναι η εταιρεία ΜΙΡΑΜΠΕΛΛΟ 
Α.Ε. 

Το εμβαδόν της χερσαίας ζώνης 9.550 στρ. 

Το εμβαδόν της θαλάσσιας ζώνης είναι 27.300 στρ. 

Η δυναμικότητα του 30 θέσεις ελλιμενισμού τουρ. 
σκαφών 

Τα έργα που προβλέπονταί: 

Σκοπό έχουν την ανακατασκευή και βελτίωση των 
υπαρχόντων όπως και τη δημιουργία νέων έργων και 
συγκεκριμένα: 

• Διαμόρφωση της λιμενολεκάνης ΑΒΓΔΕΖΗ με ελά¬ 
χιστο βύθισμα -3,50μ. 

• Κατασκευή προσήνεμου μώλου (α,β,γ) συνολικού 
μήκους 98,60μ μικτής διατομής 

• Κατασκευή παραλιακών κρηπιδωμάτων ΓΔ και ΔΕ 
συνολικού μήκους 84,50μ.με στέψη +1,20μ. 

• Κατασκευή μικρού προβλήτα ΕΖΗΘ μήκους 12μ. 
περίπου και πλάτους 3,50μ. για την διαμόρφωση της 
λιμενολεκάνης. 

• Αρσεις υφισταμένων σκυροδεμάτων, τόσο στην πε¬ 
ριοχή των παραλιακών κρηπιδωμάτων, όσο και στον 
προβλήτα μέσου πλάτους 10 μ. περίπου. 

• Εξωτερική θωράκιση με φυσικούς ογκόλιθους του 
βόρειου τμήματος του προβλήτα μήκους 55,50μ.για ανα¬ 
χαίτιση της κυματικής δράσης, με πρανές κλ.1:1,50. Στην 
εσωτερική πλευρά της θωράκισης και στην συναρμογή 
της με το υπάρχον δάπεδο του προβλήτα κατασκευά¬ 
ζεται προφυλακτήριος τοίχος, ο οποίος διαμορφώνεται 
έτσι ώστε να χρησιμεύει και ως κάθισμα για τους πε¬ 
λάτες της Ξενοδοχειακής μονάδας. 

• Κατασκευή κυματοθραύστη (δ,ε,ζ) συνολικού μήκους 
54,50μ., στην ισοβαθή -2,50μ. με στάθμη στέψης στα 
+2,40μ. Στόχος είναι η αναστροφή των διαβρωτικών 
φαινομένων αφ’ενός και δημιουργία χώρου ναυταθλη¬ 
τικών δραστηριοτήτων αφ’ ετέρου. Η διατομή του είναι 
μικτή εξωτερικά με φυσικά πρανή, ενώ εσωτερικά κατα¬ 
σκευάζεται προφυλακτήριος τοίχος αντιστήριξης, από 
οπλισμένο σκυρόδεμα. 

• Πλωτός προβλήτας/διάδρομος μήκους 47μ. και πλά¬ 
τους 2,0μ. για τη σύνδεση του προβλήτα με τον κυματο¬ 
θραύστη, προκειμένου να διευκολυνθεί η ναυταθλητική 
χρήση. 

• Όλα τα απαραίτητα ηλεκτρομηχανολογικά έργα, 
όπως παροχές νερού, ηλεκτρικού, πυρασφάλειας για 
τα σκάφη καθώς επίσης και ηλεκτροφωτισμού του πε¬ 
ριβάλλοντα χώρου. 

ΠΡΟΫΠΟΛΟΓΙΣΜΟΣ ΤΩΝ ΕΡΓΩΝ: 

Ο συνολικός προϋπολογισμός της ολοκληρωμένης 
κατασκευής των έργων ανέρχεται σε 2.300.000 ευρώ 
συμπεριλαμβανομένου του ΦΠΑ 

2. Ο φορέας διαχείρισης οφείλει να μεριμνήσει 
ώστε: 

• Να ακολουθήσει την προβλεπόμενη από τον νόμο 
3010/2002 διαδικασία για την περιβαλλοντική αδειοδό- 
τηση του έργου. 

• Να ληφθούν όλες οι νόμιμες άδειες και εγκρίσεις 
που αφορούν στην εκτέλεση των υπ’ όψη έργων από 
όλες τις συναρμόδιες Υπηρεσίες. 

• Να τηρηθούν οι διατάξεις του ν.3028/2002 «Για την 


προστασία των Αρχαιοτήτων και εν γένει της Πολιτι¬ 
στικής Κληρονομιάς» 

• Να εφοδιασθεί με όλα τα απαραίτητα τεχνικά μέσα 
και εξοπλισμό αντιμετώπισης έκτακτων περιστατικών 
ρύπανσης της θάλασσας από πετρελαιοειδή (πλωτά 
φράγματα, απορροφητικές - διασκορπιστικές ουσίες 
κ.λ.π) που θα υποδειχθούν από την οικεία Λιμενική Αρχή 
καθώς και τη σχεδίαση που θα πρέπει να εφαρμόζει σε 
παρόμοια περιστατικά. 

• Να τηρηθούν τα ισχύοντα από τη νομοθεσία, περί 
διάθεσης των λυμάτων-αποβλήτων που θα προέρχονται 
από τις χερσαίες - παράκτιες (υπάρχουσες και νέες) 
εγκαταστάσεις της ευρύτερης περιοχής του έργου 

• Να μη δημιουργηθούν οποιοσδήποτε μορφής προ¬ 
βλήματα για την εύρυθμη λειτουργία και ασφάλεια 
ναυσιπλοΐας. 

• Να εξασφαλισθεί η ασφαλής διέλευση και άνετη 
προσόρμιση σκαφών από τυχόν περιορισμούς κατά το 
χρόνο κατασκευής των έργων 

• Να κατασκευαστούν δίκτυα παροχής ρεύματος, ύδα- 
τος και τηλεφώνου ανά δύο σκάφη 

• Να κατασκευαστεί δίκτυο πυρόσβεσης το οποίο θα 
εγκριθεί από την οικεία Πυροσβεστική Υπηρεσία βάσει 
της 10/2002 Πυροσβεστικής Διάταξης 

• Να προβλεφθεί δυνατότητα παροχής σωστικών μέ¬ 
σων και προστασίας έναντι ναυτιλιακών κινδύνων. 

• Να εφοδιαστεί πριν από την έναρξη των εργασιών, 
με την προβλεπόμενη στο άρθρο 260 του Γ ενικού Κα¬ 
νονισμού Λιμένων άδεια, από την οικεία Λιμενική Αρχή, 
η οποία και θα υποδείξει τυχόν απαραίτητα μέτρα για 
την προστασία του θαλάσσιου περιβάλλοντος και την 
αποφυγή ατυχημάτων κατά τη διάρκεια εκτέλεσης των 
έργων. 

• Να ληφθούν όλα τα μέτρα ασφάλειας κατά την 
εκτέλεση των εργασιών και την λειτουργία των έργων 
ώστε να μην προκύψει κίνδυνος πρόκλησης ατυχήματος 
στους χερσαίους και θαλάσσιους χώρους. 

• Να φωτοσημανθούν τα έργα σύμφωνα με τα σχέ¬ 
δια και τις οδηγίες της Υπηρεσίας Φάρων, βάσει του 
ν.1629/1951 «Περί Φάρων». 

• Τα βυθοκορήματα από τις εκσκαφές, εφόσον δεν 
εναποτεθούν σε κατάλληλο προς τούτο χώρο στην 
ξηρά, θα διασκορπισθούν σε βάθη μεγαλύτερα των πε¬ 
νήντα (-50) μέτρων, η ισοβαθής των οποίων διέρχεται 
σε απόσταση (1) ναυτικού μιλίου Ανατολικά της θέσεως 
κατασκευής των έργων. 

• Να εξασφαλισθεί ότι τα βάθη στα πρόσγεια του 
έργου θα είναι μεγαλύτερα από εκείνα στο εσωτερικό 
της λιμενολεκάνης αυτού. 

• Να τοποθετηθούν ελαστικά παραβλήματα παρά τις 
θέσεις παραβολής των σκαφών προς αποφυγή ενδεχό¬ 
μενων ναυτιλιακών κινδύνων. 

• Να εξασφαλιστεί η ασφαλής αγκύρωση του πλω¬ 
τού προβλήτα/διαδρόμου στο βυθό, ώστε να αποτραπεί 
τυχόν αποκοπή του και η δημιουργία έτσι ναυτιλιακού 
κινδύνου. 

• Να ενημερωθεί εγκαίρως η Υδρογραφική Υπηρεσία 
για την ημερομηνία έναρξης των εργασιών και το προ- 
βλεπόμενο πέρας τους, προκειμένου να προβεί στην 
έκδοση των σχετικών προαγγελιών για την ενημέρωση 
των ναυτιλλομένων. 

• Μετά το πέρας εκτέλεσης των εργασιών κατασκευ¬ 
ής να αποσταλεί στην ανωτέρω Υπηρεσία λεπτομερής 

οριζοντιογραφία και ακριβές βυθομετρικό διάγραμμα 
προκειμένου να προβεί στην ενημέρωση των αντίστοι¬ 
χων ΧΕΕ και λοιπών ναυτιλιακών βοηθημάτων. 

• Μετά το πέρας εκτελέσεως των έργων, θα πρέπει 
να ληφθεί μέριμνα για επανακαθορισμό των ορίων αι- 
γιαλού - παραλίας σύμφωνα με τα προβλεπόμενα από 
το ν.2971/2001. 

• Να προσκομισθεί πιστοποιητικό από αναγνωρισμένο 
νηογνώμονα, που θα αναφέρεται στην ασφαλή αγκυρο¬ 
βολιά - πλευστότητα του πλωτού προβλήτα 

• Με την παρούσα δεν αναιρούνται τυχόν κυρώσεις 
που έχουν επιβληθεί για έργα που κατασκευάστηκαν 
πριν την έκδοση της χωρίς να έχουν τηρηθεί οι νόμιμες 
διαδικασίες. 

• Σε περίπτωση ανέρευσης αρχαίων κατά τη διάρκεια 
των εργασιών, οι υπεύθυνοι του έργου οφείλουν να 
διακόψουν τις εργασίες και να ειδοποιήσουν την Εφο¬ 
ρεία Εναλίων Αρχαιοτήτων, προκειμένου να προβεί σε 
ενέργειες των αρμοδιοτήτων της. 

2. Το Ελληνικό Δημόσιο, όπως νομίμως εκπροσωπείται, 
παραχωρεί στην εταιρεία «ΑΝΩΝΥΜΟΣ ΕΤΑΙΡΕΙΑ ΤΟΥΡΙ- 
ΣΤΙΚΑΙ-ΞΕΝΟΔΟΧΕΙΑΚΑΙ ΕΠΙΧΕΙΡΗΣΕΙΣ ΜΙΒΑΒΕϋ.0 Α.Ε», 
σύμφωνα με τις διατάξεις του άρθ.35 του ν.2160/1993, τη 
χρήση, διοίκηση, διαχείριση και συντήρηση του τουρι¬ 
στικού λιμένα έμπροσθεν των ξενοδοχείων ΜΙΒΑΒΕΙΕΟ 
και ΜΙΒΑΒΕΙΕΟ νΐΕΕΑΘΕ στην περιοχή Χαβάνια του Δή¬ 
μου Αγίου Νικολάου Λασιθίου, για την εξυπηρέτηση της 
πελατείας των. 

Η παραχώρηση αρχίζει από τη δημοσίευση της πα¬ 
ρούσας και λήγει μετά είκοσι (20) χρόνια την αντίστοιχη 
ημερομηνία. 

Η διάρκεια της παραχώρησης συναρτάται άμεσα με 
τη λειτουργία των προαναφερόμενων ξενοδοχειακών 
μονάδων ΜΙΒΑΒΕΕΙΟ και ΜΙΒΑΒΕΙΙΟ νΐΙΙΑΘΕ. 

Η εταιρεία «ΑΝΩΝΥΜΟΣ ΕΤΑΙΡΕΙΑ ΤΟΥΡΙΣΤΙΚΑΙ-ΞΕ- 
ΝΟΔΟΧΕΙΑΚΑΙ ΕΠΙΧΕΙΡΗΣΕΙΣ ΜΙΒΑΒΕΙΙΟ Α.Ε», θα απο- 
καλείται φορέας διαχείρισης του ξενοδοχειακού του¬ 
ριστικού λιμένα ή απλά φορέας διαχείρισης. 

Η παρούσα παραχώρηση δεν εμπίπτει στις διατάξεις 
του νόμου περί εμπορικών μισθώσεων. 

Για τα πρώτα είκοσι χρόνια λειτουργίας του τουριστι¬ 
κού λιμένα, δεν οφείλεται από τον φορέα διαχείρισης 
αντάλλαγμα για την χρήση της ζώνης του τουριστικού 
λιμένα. Μετά την πάροδο εικοσαετίας από την έναρξη 
λειτουργίας του λιμένα, η διάρκεια παραχώρησης δύ- 
ναται να παραταθεί με απόφαση του Υπουργού Του¬ 
ριστικής Ανάπτυξης και να καθορισθεί το ύψος του 
χρηματικού ανταλλάγματος. 

Γ ια την καλή και έγκαιρη εκτέλεση των έργων του 
ξενοδοχειακού τουριστικού λιμένα, έχει υποβληθεί 
στην Υπηρεσία μας από τον φορέα διαχείρισης η υπ’ 
αριθμ.2048126324 /28.7.2006 Εγγυητική Επιστολή της 
Εμπορικής Τράπεζας της Ελλάδος (Κατάστημα Αγίου 
Νικολάου Κρήτης 0715) ποσού ενενήντα έξι χιλιάδων 
εξακοσίων τριάντα οκτώ ευρώ και εξήντα έξι λεπτών 
(96.638,66). 

Τα πάσης φύσεως έργα του ξενοδοχειακού τουρι¬ 
στικού λιμένα πρέπει να κατασκευασθούν σύμφωνα 
με τις εγκεκριμένες μελέτες, τις απαιτούμενες κατά 
περίπτωση άδειες και τους κανόνες της επιστήμης και 
της τέχνης. 

Όλα τα έργα του ξενοδοχειακού τουριστικού λιμένα 
πρέπει να έχουν ολοκληρωθεί εντός είκοσι τεσσάρων 
μηνών από την δημοσίευση της παρούσας. 


Σε περίπτωση μη ολοκλήρωσης του έργου εντός του 
προαναφερόμενου χρόνου, λόγω υπαιτιότητας του φο¬ 
ρέα διαχείρισης, θα επέρχονται σε βάρος του οικονομι¬ 
κές κυρώσεις που συνίστανται σε ποσοστό 1% επί της 
εγγύησης των ενενήντα έξι χιλιάδων εξακοσίων τριάντα 
οκτώ ευρώ και εξήντα έξι λεπτών (96.638,66) για κάθε 
μήνα καθυστέρησης. 

Τα πάσης φύσεως έργα και εγκαταστάσεις, που έχουν 
ή πρόκειται να κατασκευασθούν στον αιγιαλό και την 
παραλία με μέριμνα του προαναφερόμενου φορέα δια¬ 
χείρισης, ανήκουν κατά κυριότητα στο Ελληνικό Δημό¬ 
σιο. Δεν επιτρέπεται οποιαδήποτε άλλη εκμετάλλευση 
ή προς τρίτο παραχώρηση του εν λόγω λιμένα. 

Παράβαση της υποχρέωσης αυτής, διαπιστώνεται με 
απόφαση του Υπουργού Τουριστικής Ανάπτυξης μετά 
γνώμη της αρμόδιας Επιτροπής Τουριστικών Λιμένων 
και συνεπάγεται αυτοδικαίως τη χωρίς αποζημίωση 
στέρηση του δικαιώματος χρήσεως του τουριστικού 
λιμένα από τον φορέα διαχείρισης. 

Ο φορέας διαχείρισης υποχρεούταί: 

-Να λειτουργεί τον ξενοδοχειακό τουριστικό λιμένα 
καθ’ όλη τη διάρκεια λειτουργίας των ξενοδοχειακών 
μονάδων, σύμφωνα με τα οριζόμενα στον Γ ενικό Κανο¬ 
νισμό Λειτουργίας Τουριστικών Λιμένων και στον Ειδικό 
Κανονισμό Λειτουργίας του ξενοδοχειακού τουριστικού 
λιμένα, τον οποίο θα υποβάλει για έγκριση στο Υπουρ¬ 
γείο Τουριστικής Ανάπτυξης σύμφωνα με τις διατάξεις 
της παρ.4 του άρθρου 31α του ν.2160/1993. 

- Να διατηρεί τον λιμένα σε καλή κατάσταση από 
πλευράς εγκαταστάσεων και παρεχομένων υπηρεσιών 
και να μεριμνά για την συντήρηση και τις αναγκαίες 
επισκευές των έργων, των εγκαταστάσεων και του εξο¬ 
πλισμού του, συμμορφούμενος προς τις τυχόν υποδεί¬ 
ξεις των αρμοδίων οργάνων, που θα πραγματοποιούν 
τακτικούς και έκτακτους ελέγχους καθ' όλη τη διάρκεια 
λειτουργίας του. 

- Να λάβει τα προληπτικά και κατασταλτικά μέτρα 
πυροπροστασίας που προβλέπονται στην υπ’ αριθμ. 
10/2002 Πυροσβεστική Διάταξη. 

- Να λαμβάνει όλα τα αναγκαία μέτρα σύμφωνα με 
τις κείμενες διατάξεις για την προστασία του περιβάλ¬ 
λοντος καθώς και για την ασφάλεια και προστασία των 
ελλιμενιζομένων σκαφών και των χρηστών του λιμένα. 

- Να μεριμνήσει για την ύπαρξη και λειτουργία επαρ¬ 
κών και κατάλληλων ευκολιών υποδοχής καταλοίπων 
για τη συγκέντρωση και τελική νόμιμη διάθεση τόσο των 
πετρελαιοειδών καταλοίπων-λιπαντελαίων όσο και των 
λοιπών άχρηστων υλικών-απορριμμάτων καθώς και των 
λυμάτων των εξυπηρετούμενων σκαφών. 

- Να μεριμνήσει για την κατάρτιση Σχεδίου Παραλαβής 
και Διαχείρισης πετρελαιοειδών καταλοίπων χρησιμο¬ 
ποιημένων λιπαντελαίων και απορριμμάτων, καθώς και 
επικίνδυνων αποβλήτων κατ’ εφαρμογή της υπ’ αριθμ. 
3418/07/2002 (ΦΕΚ 712 Β) Κοινής Υπουργικής Απόφασης. 
(Οδηγία 2000/59/ΕΚ του Συμβουλίου της 27ης Νοεμβρίου 
2000 των Ευρωπαϊκών Κοινοτήτων). 

- Να μεριμνήσει για την κατάρτιση «ΣχεδίουΈκτακτης 
Ανάγκης» (Ωοηϋηρθηογ ΡΙαη), συμβατού με το Τοπικό 
Σχέδιο της Λιμενικής Αρχής για την αντιμετώπιση ενδε¬ 
χόμενων περιστατικών ρύπανσης της θάλασσας και των 
ακτών, καθώς και για την ύπαρξη εξοπλισμού πρόληψης 
και καταπολέμησης της ρύπανσης της θάλασσας από 
πετρελαιοειδή (πλωτά φράγματα, απορροφητικά υλι- 

κά κ.λ.π), που θα υποδειχθεί από την αρμόδια Λιμενική 
Αρχή. 

- Να ενημερώνει άμεσα την αρμόδια Λιμενική Αρχή 
σε περίπτωση περιστατικού ρύπανσης και να εκτελεί 
τις παρεχόμενες οδηγίες-εντολές για την αντιμετώπισή 
του. 

- Να μεριμνά για την καθαριότητα, ευπρέπεια και ευ¬ 
ταξία του ξενοδοχειακού τουριστικού λιμένα. 

Ο φορέας διαχείρισης υποχρεούται να ασφαλίσει: 

α) το σύνολο των έργων και εγκαταστάσεων του λιμέ¬ 
να, κατά παντός κατά κανόνα ασφαλιζομένου κινδύνου, 
ζημίας ή ατυχήματος κατά την διάρκεια οιονδήποτε 
κατασκευαστικών εργασιών, καθώς και κατά την διάρ¬ 
κεια λειτουργίας του. 

β) την αστική ευθύνη του, έναντι κάθε τρίτου καθ’ όλη 
την διάρκεια παραχώρησης. 

Το Δημόσιο σαν κύριος του ξενοδοχειακού τουριστι¬ 
κού λιμένα, δεν θα έχει καμία συμμετοχή για την κάλυψη 
οποιουδήποτε κινδύνου. 

Στα εν λόγω ασφαλιστήρια ο φορέας διαχείρισης θα 
αναφέρεται ως συνασφαλιζόμενος με το Ελληνικό Δη¬ 
μόσιο ( Υπουργείο Τουριστικής Ανάπτυξης). 

Αντίγραφα των εν λόγω ασφαλιστηρίων συμβολαί¬ 
ων θα πρέπει να υποβληθούν στην Δ/νση Τουριστικών 
Λιμένων. 

Σε περίπτωση επελεύσεως ασφαλιστικής περιπτώ- 
σεως από εκείνες που καλύπτονται κατά τα ανωτέρω, 
η ασφαλιστική αποζημίωση θα εισπράττεται από τον 
φορέα διαχείρισης υπό την προϋπόθεση ότι διατηρεί 
την ιδιότητά του αυτή, άλλως από το Ελληνικό Δημόσιο 
(Υπουργείο Τουριστικής Ανάπτυξης). 

Ο φορέας διαχείρισης θα υποχρεούται να αποκατα¬ 


στήσει τη ζημιά εντός της προθεσμίας που θα ταχθεί 
από το Υπουργείο Τουριστικής Ανάπτυξης/ Δ/νση Του¬ 
ριστικών Λιμένων. 

Εάν παρέλθει άπρακτη η προθεσμία αυτή το Ελλη¬ 
νικό Δημόσιο (Υπουργείο Τουριστικής Ανάπτυξης ) θα 
έχει κατά του φορέα διαχείρισης απαίτηση ίση με την 
ασφαλιστική αποζημίωση την οποία αυτός εισέπραξε ή 
θα εισέπραττε εάν επεδείκνυε την οφειλόμενη κατά τις 
περιστάσεις επιμέλεια. Το Ελληνικό Δημόσιο (Υπουργείο 
Τουριστικής Ανάπτυξης / Διεύθυνση Τουριστικών Λιμέ¬ 
νων) δικαιούται, να ζητήσει εγγράφως από το φορέα δι¬ 
αχείρισης να συμμορφωθεί εντός χρονικού διαστήματος 
τουλάχιστον 45 ημερών προς τις υποχρεώσεις του και 
εάν αυτός δεν τις εκπληρώσει εντός της τασσόμενης 
προς τούτο προθεσμίας, να προβεί σε ανάκληση της 
παραχώρησης. 

Μετά την καθ οιονδήποτε τρόπο λήξη της παραχώ¬ 
ρησης, ο φορέας διαχείρισης οφείλει να παραδώσει 
αμέσως και χωρίς αντιρρήσεις τον ξενοδοχειακό του¬ 
ριστικό λιμένα, που περιέρχεται στο Ελληνικό Δημόσιο 
με όλες τις εντός αυτού εγκαταστάσεις, χωρίς καμία 
αποζημίωση του φορέα διαχείρισης. 

Τυχόν παραμονή του φορέα διαχείρισης μετά την λήξη 
της παραχώρησης, δεν επιφέρει παράταση ή ανανέωση 
αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Αυγούστου 2006 

Η ΥΠΟΥΡΓΟΣ 

ΦΑΝΗ ΠΑΛΛΗ-ΠΕΤΡΑΛΙΑ 

Αριθμ. 13267 (2) 

Έγκριση σύναψης σύμβασης μίσθωσης έργου για ένα 
έτος στο Δήμο Μελιβοίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1) Τις διατάξεις του άρθρου 6 του ν. 2527/97. 

2) Την υπ’ αριθμ. ΔΠΙΠ/Φ ΕΓΚΡ. 1/272/12074/26.6.2006 
απόφαση της επιτροπής του άρθρου 2 παρ. 1 της ΠΥΣ 
55/1998 και την υπ’ αριθμ. 34047/7.7.2006 απόφαση του 
Υφυπουργού Εσωτερικών Δημόσιας Διοίκησης και Απο¬ 
κέντρωσης, με την οποία εγκρίθηκαν για τους ΟΤΑ της 
Περιφέρειας μας συμβάσεις μίσθωσης έργου, για ένα 
(1) έτος. 

3) Τις διατάξεις της περ. γ’ της παρ. 1 του άρθρου 1 
του ν. 301/1976. 

4) Το υπ’ αριθμ. 37474/12.7.2006 έγγραφο του ΥΠ.ΕΣ. 
Δ.Δ.Α. 

5) Την από 27.2.2006 γνωμοδότηση του Π. Μασσίδη, 
αποφασίζουμε: 

Εγκρίνουμε στο Δήμο Μελιβοίας τη σύναψη σύμβασης 
μίσθωσης έργου για χρονικό διάστημα ενός (1) έτους 
για απασχόληση προσωπικού, των παρακάτω ειδικο¬ 
τήτων: 

1 ΔΕ οδηγός 1 

2 ΔΕ χειριστής πολύ μηχανήματος 1 

3 ΠΕ τοπογράφος μηχανικός 1 

ΣΥΝΟΛΟ 3 

Το έργο θα εκτελεστοί σε ένα έτος η δε συνολική 
αποζημίωση των ατόμων, δαπάνη η οποία θα προκληθεί 
εις βάρος του προϋπολογισμού του δήμου οικ. έτους 
2006, θα ανέλθει στο ποσό των 31.500,00 ευρώ. 

Οι αναγκαίοι όροι και λεπτομέρειες για την αποτελε¬ 
σματικότερη εκτέλεση του έργου θα καθοριστούν με 
την υπογραφή της σχετικής σύμβασης . 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 26 Ιουλίου 2006 

Ο Γενικός Γραμματέας Περιφέρειας 
Φ. ΓΚΟΥΠΑΣ 

-♦- 

Αριθμ. 13265 (3) 

Έγκριση σύναψης σύμβασης μίσθωσης έργου για ένα 
έτος στο Δήμο Κοιλάδας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1) Τις διατάξεις του άρθρου 6 του ν. 2527/1997. 

2) Την υπ’ αριθμ. ΔΠΙΠ/Φ ΕΓΚΡ. 1/272/12074/26.6.2006 
απόφαση της επιτροπής του άρθρου 2 παρ. 1 της ΠΥΣ 
55/1998 και την υπ’ αριθμ. 34047/7.7.2006 απόφαση του 
Υφυπουργού Εσωτερικών Δημόσιας Διοίκησης και Απο¬ 
κέντρωσης, με την οποία εγκρίθηκαν για τους ΟΤΑ της 
Περιφέρειας μας συμβάσεις μίσθωσης έργου, για ένα 
(1) έτος. 

3) Τις διατάξεις της περ. γ’ της παρ. 1 του άρθρου 1 
του ν. 301/1976. 

4) Το υπ’ αριθμ. 37474/12.7.2006 έγγραφο του ΥΠ.ΕΣ. 
Δ.Δ.Α. 

5) Την από 28.2.2006 γνωμοδότηση του Γρ. Δασταυ- 
ρίδη, αποφασίζουμε: 


Εγκρίνουμε στο Δήμο Κοιλάδας τη σύναψη σύμβασης 
μίσθωσης έργου για χρονικό διάστημα ενός (1) έτους 
για απασχόληση προσωπικού, των παρακάτω ειδικο¬ 
τήτων: 

1 ΔΕ άτομο για τεχνική υποστήριξη 

Δήμου στην εκτέλεση προγρ/των 1 

2 ΥΕ άτομα για καθαριότητα κοιν. 

Χώρων, Δ. Δ., συντήρηση πρασίνου 1 

ΣΥΝΟΛΟ 2 

Το έργο θα εκτελεστεί σε ένα έτος, η δε συνολική 
αποζημίωση των ατόμων, δαπάνη η οποία θα προκληθεί 
εις βάρος του προϋπολογισμού του Δήμου Κοιλάδος οικ. 
έτους 2006, θα ανέλθει στο ποσό των 20.944,00 ευρώ. 

Οι αναγκαίοι όροι και λεπτομέρειες για την αποτελε¬ 
σματικότερη εκτέλεση του έργου θα καθοριστούν με 
την υπογραφή της σχετικής σύμβασης . 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 26 Ιουλίου 2006 

Ο Γ ενικός Γ ραμματέας Περιφέρειας 
Φ. ΓΚΟΥΠΑΣ 

-♦- 

Αριθμ. 13264 (4) 

Έγκριση σύναψης σύμβασης μίσθωσης έργου για ένα 
έτος στο ΚΑΠΗ Ραψάνης Δήμου Κάτω Ολύμπου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1) Τις διατάξεις του άρθρου 6 του ν. 2527/1997. 

2) Την υπ’ αριθμ. ΔΠΙΠ/Φ ΕΓΚΡ. 1/272/12074/26.6.2006 από¬ 
φαση της επιτροπής του άρθρου 2 παρ. 1 της ΠΥΣ 55/1998 
και την υπ’ αριθμ. 34047/7.7.2006 απόφαση του Υφυπουρ¬ 
γού Εσωτερικών Δημόσιας Διοίκησης και Αποκέντρωσης, 
με την οποία εγκρίθηκαν για τους ΟΤΑ της Περιφέρειας 
μας συμβάσεις μίσθωσης έργου, για ένα (1) έτος. 

3) Τις διατάξεις της περ. γ’ της παρ. 1 του άρθρου 1 
του ν. 301/1976. 

4) Το υπ’ αριθμ. 37474/12.7.2006 έγγραφο του ΥΠ.ΕΣ. 
Δ.Δ.Α. 

5) Την από 28.2.2006 γνωμοδότηση του Εμμ. Πετρωτού, 
αποφασίζουμε: 

Εγκρίνουμε στο ΚΑΠΗ Ραψάνης Δήμου Κάτω Ολύμπου 
τη σύναψη σύμβασης μίσθωσης έργου για χρονικό διά¬ 
στημα ενός (1) έτους για απασχόληση προσωπικού, των 
παρακάτω ειδικοτήτων: 

1 Βοηθός νοσηλεύτριας 1 

ΣΥΝΟΛΟ 1 

Το έργο θα εκτελεστεί σε ένα έτος η δε συνολική 
αποζημίωση των ατόμων, δαπάνη η οποία θα προκληθεί 
εις βάρος του προϋπολογισμού του Ν.Π οικ. έτους 2006, 
θα ανέλθει στο ποσό των 12.000,00 ευρώ. 

Οι αναγκαίοι όροι και λεπτομέρειες για την αποτελε¬ 
σματικότερη εκτέλεση του έργου θα καθοριστούν με 
την υπογραφή της σχετικής σύμβασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 26 Ιουλίου 2006 

Ο Γ ενικός Γ ραμματέας Περιφέρειας 
Φ. ΓΚΟΥΠΑΣ 

Αριθμ. 13280 (5) 

Έγκριση σύναψης σύμβασης μίσθωσης έργου για ένα 
έτος στον Οργανισμό Παιδικών Σταθμών Δ. Φαρ¬ 
σάλων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1) Τις διατάξεις του άρθρου 6 του ν. 2527/1997. 

2) Την υπ’ αριθμ. ΔΠΙΠ/Φ ΕΓΚΡ. 1/272/12074/26.6.2006 
απόφαση της επιτροπής του άρθρου 2 παρ. 1 της ΠΥΣ 
55/1998 και την υπ’ αριθμ. 34047/7.7.2006 απόφαση του 
Υφυπουργού Εσωτερικών Δημόσιας Διοίκησης και Απο¬ 
κέντρωσης, με την οποία εγκρίθηκαν για τους ΟΤΑ της 
Περιφέρειας μας συμβάσεις μίσθωσης έργου, για ένα 
(1) έτος. 

3) Τις διατάξεις της περ. γ’ της παρ. 1 του άρθρου 1 
του ν. 301/1976. 

4) Το υπ’ αριθμ. 37474/12.7.2006 έγγραφο του ΥΠ.ΕΣ. 
Δ.Δ.Α. 

5) Την από 20.2.2006 γνωμοδότηση του Αρ. Καραχά- 
λιου, αποφασίζουμε: 

Εγκρίνουμε στον Οργανισμό Παιδικών Σταθμών 
Δ.Φαρσάλων τη σύναψη σύμβασης μίσθωσης έργου 
για χρονικό διάστημα ενός(1) έτους για απασχόληση 
προσωπικού, των παρακάτω ειδικοτήτων: 

1 ΤΕ βρεφονηπιοκόμος 1 

ΣΥΝΟΛΟ 1 

Το έργο θα εκτελεστεί σε ένα έτος η δε συνολική 
αποζημίωση των ατόμων δαπάνη η οποία θα προκληθεί 
εις βάρος του προϋπολογισμού του Ν.Π οικ. έτους 2006, 
θα ανέλθει στο ποσό των 5.000 ευρώ και για το οικ. έτος 
2007 θα ανέλθει στο ποσό των 6.000 ευρώ. 

Οι αναγκαίοι όροι και λεπτομέρειες για την αποτελε¬ 
σματικότερη εκτέλεση του έργου θα καθοριστούν με 
την υπογραφή της σχετικής σύμβασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 26 Ιουλίου 2006 

Ο Γενικός Γραμματέας Περιφέρειας 
Φ. ΓΚΟΥΠΑΣ 

-♦- 

Αριθμ. 13281 (6) 

Έγκριση σύναψης σύμβασης μίσθωσης έργου για ένα 
έτος στη Δημοτική Μουσική Σχολή Φαρσάλων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1) Τις διατάξεις του άρθρου 6 του ν. 2527/1997. 

2) Την υπ’ αριθμ. ΔΠΙΠ/Φ ΕΓΚΡ. 1/272/12074/26.6.2006 
απόφαση της επιτροπής του άρθρου 2 παρ. 1 της ΠΥΣ 
55/1998 και την υπ’ αριθμ. 34047/7.7.2006 απόφαση του 
Υφυπουργού Εσωτερικών Δημόσιας Διοίκησης και Απο¬ 
κέντρωσης, με την οποία εγκρίθηκαν για τους ΟΤΑ της 
Περιφέρειας μας συμβάσεις μίσθωσης έργου, για ένα 
(1) έτος. 

3) Τις διατάξεις της περ. γ’ της παρ. 1 του άρθρου 1 
του ν. 301/1976. 

4) Το υπ’ αριθμ. 37474/12.7.2006 έγγραφο του ΥΠ.ΕΣ. 
Δ.Δ.Α.. 

5) Την από 20.2.2006 γνωμοδότηση του Αρ. Καραχάλιου, 
αποφασίζουμε: 


Εγκρίνουμε στη Δημοτική Μουσική Σχολή Φαρσάλων 
τη σύναψη σύμβασης μίσθωσης έργου για χρονικό διά¬ 
στημα ενός (1) έτους για απασχόληση προσωπικού, των 


παρακάτω ειδικοτήτων: 

1 Καθηγητές αρμονίου 1 

2 Καθηγητές θεωρητικών 1 

3 Καθηγητές πιάνου 1 

4 Καθηγητής ακορντεόν 1 

5 Καθηγητής κιθάρας 1 

6 Καθηγητής μπουζουκιού 1 

7 Καλλιτεχνικός δ/ντής 1 

ΣΥΝΟΛΟ 7 


Το έργο θα εκτελεστεί σε ένα έτος η δε συνολική 
αποζημίωση των ατόμων, δαπάνη η οποία θα προκληθεί 
εις βάρος του προϋπολογισμού του Ν.Π οικ. έτους 2006, 
θα ανέλθει στο ποσό των 10.000 ευρώ και για το οικ. 
έτος 2007 θα ανέλθει στο ποσό των 16.000 ευρώ. 

Οι αναγκαίοι όροι και λεπτομέρειες για την αποτελε¬ 
σματικότερη εκτέλεση του έργου θα καθοριστούν με 
την υπογραφή της σχετικής σύμβασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 26 Ιουλίου 2006 

Ο Γ ενικός Γ ραμματέας Περιφέρειας 
Φ. ΓΚΟΥΠΑΣ 

-♦- 

Αριθμ. 13282 (7) 

Έγκριση σύναψης σύμβασης μίσθωσης έργου για ένα 
έτος στον Πολιτιστικό Οργανισμό Δ. Φαρσάλων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1) Τις διατάξεις του άρθρου 6 του ν. 2527/1997. 

2) Την υπ’ αριθμ. ΔΠΙΠ/Φ ΕΓΚΡ. 1/272/12074/26.6.2006 
απόφαση της επιτροπής του άρθρου 2 παρ. 1 της ΠΥΣ 
55/1998 και την υπ’ αριθμ. 34047/7.7.2006 απόφαση του 
Υφυπουργού Εσωτερικών Δημόσιας Διοίκησης και Απο¬ 
κέντρωσης, με την οποία εγκρίθηκαν για τους ΟΤΑ της 
Περιφέρειας μας συμβάσεις μίσθωσης έργου, για ένα 
(1) έτος. 

3) Τις διατάξεις της περ. γ’ της παρ. 1 του άρθρου 1 
του ν. 301/1976 

4) Το υπ’ αριθμ. 37474/12.7.2006 έγγραφο του ΥΠ.ΕΣ. 
Δ.Δ.Α.. 

5) Την από 20.2.2006 γνωμοδότηση του Αρ. Καραχάλιου, 
αποφασίζουμε: 

Εγκρίνουμε στον Πολιτιστικό Οργανισμό Δ. Φαρσά¬ 
λων τη σύναψη σύμβασης μίσθωσης έργου για χρονικό 
διάστημα ενός (1) έτους για απασχόληση προσωπικού, 
των παρακάτω ειδικοτήτων: 

1 Βιβλιοθηκονόμος (Δημ. Βιβλιοθήκη) 1 

2 Δάσκαλος χορωδίας (Δημ. Χορωδία) 1 

3 Σκηνοθέτης (Θεατρικό Εργαστήρι) 1 

ΣΥΝΟΛΟ 3 

Το έργο θα εκτελεστεί σε ένα έτος η δε συνολική 
αποζημίωση των ατόμων, δαπάνη η οποία θα προκληθεί 
εις βάρος του προϋπολογισμού του Ν.Π οικ. έτους 2006, 
θα ανέλθει στο ποσό των 3.500 ευρώ και για το οικ. έτος 
2007 θα ανέλθει στο ποσό των 6.300 ευρώ. 

Οι αναγκαίοι όροι και λεπτομέρειες για την αποτελε¬ 
σματικότερη εκτέλεση του έργου θα καθοριστούν με 
την υπογραφή της σχετικής σύμβασης . 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 26 Ιουλίου 2006 

Ο Γενικός Γραμματέας Περιφέρειας 
Φ. ΓΚΟΥΠΑΣ 

-♦- 

Αριθμ. 13275 (8) 

Έγκριση σύναψης σύμβασης μίσθωσης έργου για ένα 
έτος στο Δημοτικό Παιδικό Σταθμό Αγιός. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 
Έχοντας υπόψη: 

1) Τις διατάξεις του άρθρου 6 του ν. 2527/1997. 

2) Την υπ’ αριθμ. ΔΠΙΠ/Φ ΕΓΚΡ. 1/272/12074/26.6.2006 από¬ 
φαση της επιτροπής του άρθρου 2 παρ. 1 της ΠΥΣ 55/1998 
και την υπ’ αριθμ. 34047/7.7.2006 απόφαση του Υφυπουρ¬ 
γού Εσωτερικών Δημόσιας Διοίκησης και Αποκέντρωσης, 
με την οποία εγκρίθηκαν για τους ΟΤΑ της Περιφέρειας 
μας συμβάσεις μίσθωσης έργου, για ένα (1) έτος. 

3) Τις διατάξεις της περ. γ’ της παρ. 1 του άρθρου 1 
του ν. 301/1976. 

4) Το υπ’ αριθμ. 37474/12.7.2006 έγγραφο του ΥΠ.ΕΣ. 
Δ.Δ.Α.. 


5) Την από 23.2.2006 γνωμοδότηση του Χρ. Ματζάνα, 
αποφασίζουμε: 

Εγκρίνουμε στο Δημοτικό Παιδικό Σταθμό Αγιός τη 
σύναψη σύμβασης μίσθωσης έργου για χρονικό διάστη¬ 
μα ενός (1) έτους για απασχόληση προσωπικού, των 
παρακάτω ειδικοτήτων: 

1 Βοηθητικό προσωπικό 1 

2 Βρεφονηπιοκόμος 1 

ΣΥΝΟΛΟ 2 

Το έργο θα εκτελεστοί σε ένα έτος η δε συνολική 
αποζημίωση των ατόμων, δαπάνη η οποία θα προκληθεί 
εις βάρος του προϋπολογισμού του Ν.Π οικ. έτους 2006, 
θα ανέλθει στο ποσό των 21.705,60 ευρώ. 

Οι αναγκαίοι όροι και λεπτομέρειες για την αποτελε¬ 
σματικότερη εκτέλεση του έργου θα καθοριστούν με 
την υπογραφή της σχετικής σύμβασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 26 Ιουλίου 2006 

Ο Γ ενικός Γ ραμματέας Περιφέρειας 
Φ. ΓΚΟΥΠΑΣ 

